Diari Oficial de la Generalitat Valenciana


Sumari del DOGV 6124, del 16-10-2009 (2009/11021)

RESOLUCIÓ de 8 d'octubre de 2009, del president del Consell d'Administració de l'Entitat Pública de Sanejament d'Aigües Residuals de la Comunitat Valenciana, per la qual es deleguen en la vicepresidenta i en el gerent determinades competències en matèria de contractació.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6124

Data del DOGV
:   16-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11729


Data del document
:   08-10-2009

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana
    * delegació de poders
    * competència administrativa
    * contracte administratiu

RESOLUCIÓ de 8 d'octubre de 2009, del president del Consell d'Administració de l'Entitat Pública de Sanejament d'Aigües Residuals de la Comunitat Valenciana, per la qual es deleguen en la vicepresidenta i en el gerent determinades competències en matèria de contractació. [2009/11999]  
L'apartat 10 de l'article 9 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat mitjançant el Decret 170/1992, de 16 d'octubre, d'acord amb la modificació operada en este pel Decret 116/2000, de 25 de juliol, del Govern Valencià (DOGV núm. 3810, de 8 d'agost), atribuïx al president del Consell d'Administració les facultats ordinàries com a òrgan de contractació de l'Entitat de Sanejament, dins dels límits legals i pressupostaris, amb obligació de donar compte al Consell d'Administració en la primera reunió que se celebre.   
Per la seua banda, l'article 9.14 del referit Estatut, permet al president del Consell d'Administració delegar en el vicepresident o en el gerent l'exercici d'aquelles de les seues atribucions que considere convenients.  
En este sentit, a fi d'agilitzar la tramitació dels procediments de contractació propis de l'Entitat de Sanejament d'Aigües, per Resolució de 4 de setembre de 2000, del president del Consell d'Administració (DOGV núm. 3837, de 15 de setembre), es va delegar en el gerent de l'esmentada entitat l'exercici de determinades competències que, per atendre les necessitats requerides per a l'estricte funcionament intern de l'Entitat, així com pel caràcter de mer tràmit o de menor quantia, es va estimar convenient que quedaren circumscrites per delegació dins de l'àmbit de les facultats ordinàries d'administració i gestió pròpies del gerent.  
Tenint en compte l'agilitat derivada de la dita delegació, i amb idèntic objecte, s'entén oportú publicar una nova resolució que, recollint el que establix la de 4 de setembre de 2000, amplie la delegació de l'exercici de determinades competències en matèria de contractació, en les figures de la vicepresidenta del Consell d'Administració i del gerent de l'Entitat de Sanejament d'Aigües.  
En virtut d'això, i de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, resolc:  
Primer  
Delegar en la vicepresidenta de l'Entitat de Sanejament d'Aigües, l'exercici de les facultats següents:  
Respecte dels contractes subjectes a regulació harmonitzada, i els d'obres, servici i subministrament que es tramiten a través de procediment obert, restringit o negociat amb publicitat:   
1. Ordenar l'inici de l'expedient.  
2. Aprovar la despesa, el plec de clàusules administratives particulars i el de prescripcions tècniques particulars.  
3. Aprovar l'expedient i ordenar l'obertura del procediment d'adjudicació.  
4. Acordar la declaració d'urgència.  
5. Acordar la declaració d'emergència.  
6. Nomenar els membres de la mesa de contractació.   
7. Renunciar a la celebració del contracte, desistir del procediment d'adjudicació i declarar deserta la licitació.   
8. Adjudicar els contractes.  
9. Formalitzar els contractes.   
10. Resoldre incidències.  
11. Acordar la posada en servici d'obres sense recepció formal de les mateixes.  
12. Aprovar les certificacions finals d'obres.  
13. Aprovar la liquidació del contracte.  
Segon  
Delegar en el gerent de l'Entitat Pública de Sanejament d'Aigües Residuals de la Comunitat Valenciana l'exercici de les facultats següents:  
A) Respecte dels contractes d'obres, servici i subministrament que es tramiten com a contracte menor o a través de procediment negociat sense publicitat; així com de qualsevol tipus de contractes requerits per al propi funcionament intern de l'Entitat de Sanejament:  
Totes les facultats implícites o inherents a la de celebrar contractes, inclosa la d'aprovació de la despesa corresponent.  
B) Respecte dels contractes subjectes a regulació harmonitzada i els d'obres, servici i subministrament que es tramiten a través de procediment obert, restringit o negociat amb publicitat:  
1. En els contractes d'obres, aprovar el projecte als efectes de l'article 105.1 de la Llei de Contractes del Sector Públic   
2. Disposar la publicació dels anuncis de licitació i d'adjudicació, així com l'enviament de les invitacions a presentar oferta.  
3. Aprovar els programes de treball i plans de seguretat i salut.   
4. Designar el responsable del contracte, la direcció facultativa d'obra o d'explotacions, així com al coordinador de Seguretat i Salut.  
5. Ordenar l'execució, devolució o cancel·lació de garanties.  
6. Efectuar les comunicacions preceptives a efectes estadístics i de fiscalització externa, així com al Registre de Contractes del Sector Públic.  
Tercer  
La present delegació s'entén sense perjuí de la facultat del president del Consell d'Administració d'avocar per a si el coneixement o resolució d'aquells assumptes que considere convenient, podent així mateix ser revocada en qualsevol moment, de conformitat amb els articles 13 i 14 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Quart  
Els acords adoptats fent ús de la present delegació hauran d'indicar expressament esta circumstància, considerant-se dictats per l'òrgan delegatori, segons establix l'art. 13.4 de l'esmentada Llei 30/1992, modificada per la Llei 4/1999, de 13 de gener.  
Quint  
Deixar sense efecte, a partir de l'entrada en vigor de la present resolució, la Resolució de 4 de setembre de 2000, del president del Consell d'Administració, publicada en el DOGV núm. 3837, de 15 de setembre.  
Sext  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
València, 8 d'octubre de 2009.- El president del Consell d'Administració: Juan Gabriel Cotino Ferrer.